
Felszín alatti vizek kémiai vizsgálata a hajdúsági régióban

Ivóvízfogyasztásra elsősorban felszín alatti vizeket használunk, így ezek minőség ellenőrzését fontos feladatnak tartom. Lakóhelyemen, Nagyszalontán és környékén Tulkán vizsgáltam ott lévő kutak vizének minőségét. A Debreceni Egyetem, Műszaki Kar, Környezet- és Vegyészmérnöki Tanszék laboratóriumában és helyszínen folytattam analitikai célú vizsgálatokat. 6 hetes nyári gyakorlatomat Közép Duna-völgyi Környezetvédelmi, Természetvédelmi és Vízügyi Felügyelőség Környezetvédelmi Laboratóriumában töltöttem, itt lehetőségem nyílt az általam vizsgált vizek fémtartalmának meghatározására. Az oldott, a lebegő anyaghoz kötött és az összes fémtartalom meghatározása induktív csatolású plazmagerjesztésű, optikai, emissziós (ICP-OES), lángatomabszorpciós (FAAS) és elektrotermikus atomabszorpciós (ETA-AAS) spektrometriás módszer alkalmazásával történt. A kapott eredményeket összevetettem az érvényes jogszabályi hátérrel és levontam saját köveztetéseimet.



